มีอะไรกับแฟนตอนปลายเดือน พ.ค แล้วตอนนี้ประจำเดือนยังไม่มาจะท้องมั้ยค่ะ
สวัสดีค่ะ หากประจำเดือนยังไม่มา แนะนำควรตรวจหาการตั้งครรภ์ดูก่อนเป็นอันดับแรก เพราะการมีเพศสัมพันธ์ย่อมมีโอกาสตั้งครรภ์ได้เสมอ หากตรวจไม่พบ การที่ประจำเดือนยังไม่มา ก็จะเกิดจากสาเหตุอื่นๆ เช่น มีความเครียด ทำงานหนัก พักผ่อนน้อย อดนอน อดอาหาร มีน้ำหนักลด หรือมีน้ำหนักเพิ่มขึ้นเร็ว หรือมีการเจ็บป่วยไม่สบาย เป็นต้น ดังนั้น หากตรวจไม่พบการตั้งครรภ์ ก็ควรรอประจำเดือนต่อไปอีกซักระยะก่อน ประจำเดือนก็น่าจะมาในที่สุด แต่หากตรวจพบการตั้งครรภ์ ก็ควรหาเวลาไปฝากครรภ์แต่เนิ่นๆ ค่ะ